**Палажэнне аб дашкольным лясніцтве “Экаляты”**

**1. Агульныя палажэнні**

1.1 Дашкольнае лясніцтва - эколага-адукацыйнае аб’яднанне, якое ствараецца з ліку выхаванцаў установы дашкольнай адукацыі пры ўдзеле педагогаў і спецыялістаў дзяржаўнай лясной гаспадаркі на базе ўстановы дашкольнай адукацыі.

1.2 Дадзенае палажэнне вызначае парадак арганізацыі дзейнасці дашкольнага лясніцтва “Экаляты” на базе дзяржаўнай установы адукацыі “Варнянская сярэдняя школа” (далей - установа адукацыі) у супрацоўніцтве з дзяржаўнай вопытнай лесагаспадарчай установай “Астравецкі вопытны лясгас” (далей - лясгас).

**2. Мэта і задачы**

2.1. Мэта стварэння дашкольнага лясніцтва “Экаляты” - выхаванне беражлівых адносін да прыроды, фарміраванне ў выхаванцаў навыкаў правільнага прыродакарыстання, а таксама атрымання падрастаючым пакаленнем прафесійных ведаў па аказанні дапамогі лясніцтву ў ахове і добраўпарадкаванні лесу.

2.2.Задачы дашкольнага лясніцтва “Экаляты”:

• пашырыць веды ў галіне лясной гаспадаркі і экалогіі;

• развіваць уменне ажыццяўляць на практыцы мерапрыемствы, накіраваныя на зберажэнне і прымнажэнне лясных багаццяў;

• захоўваць ахоўныя, аздараўленчыя і іншых карысныя прыродныя функцыі лесу;

• фармаваць у выхаванцаў устойлівае запатрабаванне да працы і маральна-каштоўнасных якасцяў, якія спрыяюць іх сацыяльнай адаптацыі;

• пашыраць уяўленні дзяцей аб раслінным і жывёльным свеце лясоў.

**3. Арганізацыя і змест работы**

3.1 Дашкольнае лясніцтва “Экаляты” арганізуецца з ліку выхаванцаў 4-6 гадоў па загадах дырэктара ўстановы адукацыі і адміністрацыі лясгаса.

3.2 Дашкольнае лясніцтва “Экаляты” ажыццяўляе сваю дзейнасць на падставе дадзенага Палажэння аб стварэнні дашкольнага лясніцтва “Экаляты” паміж дзяржаўнай установай адукацыі “Варнянская сярэдняя школа” і дзяржаўнай вопытнай лесагаспадарчай установай “Астравецкі вопытны лясгас”.

3.3 Дашкольнае лясніцтва “Экаляты” працуе ў адпаведнасці з планам работы на год, на тэрыторыі ўстановы адукацыі або на тэрыторыі ляснога фонду лясгаса.

3.4 Змест работы дашкольнага лясніцтва вызначаецца задачамі экалагічнага выхавання, асветы законных прадстаўнікоў дзяцей і іншых дарослых, накіраванасцю лесагаспадарчай дзейнасці лясгаса.

3.5 Формы і віды дзейнасці дашкольнага лясніцтва:

• правядзенне назіранняў, даследчай дзейнасці;

• арганізацыя тэматычных экскурсій у лес, экскурсій па экалагічнай сцежцы ўстановы адукацыі;

• догляд раслін на тэрыторыі ўстановы адукацыі, лясных насаджэнняў;

• складанне “Зялёнай карты” тэрыторыі ўстановы адукацыі з нанясеннем на яе прыродных аб’ектаў;

• стварэнне макетаў у экалагічным пакоі па тэматыцы беларускіх лясоў (расліны, жывёлы, казуркі, грыбы, кветкі і г.д.);

• праца на экалагічнай сцежцы ўстановы;

• выпуск і распаўсюджванне ўлётак экалагічнага зместу;

• удзел у акцыях і мерапрыемствах прыродаахоўнага напрамку, якія арганізуюцца лясгасам.

**4. Фінансаванне дзейнасці**

4.1 Фінансаванне дзейнасці дашкольнага лясніцтва “Экаляты” ажыццяўляецца за кошт сродкаў, што выдзяляюцца лясгасу, на вядзенне лясной гаспадаркі і ажыццяўленне лесаахоўных і прыродаахоўных мерапрыемстваў, уласных сродкаў і іншых, не забароненых заканадаўствам, крыніц фінансавання.

4.2 Арганізацыя дзейнасці дашкольнага лясніцтва “Экаляты” ажыццяўляецца на базе ўстановы адукацыі з выкарыстаннем матэрыяльна-тэхнічных сродкаў, прадастаўленых установе ад дзяржаўнай вопытнай лесагаспадарчай установы “Астравецкі вопытны лясгас”.

4.3 Арганізацыя мерапрыемстваў, акцый ажыццяўляецца з выкарыстаннем сродкаў установы, з прыцягненнем сродкаў лясгаса.

**5. Кіраванне лясніцтвам**

5.1 Установа адукацыі і лясгас ажыццяўляюць агульнае кіраўніцтва дашкольным лясніцтвам “Экаляты”.

Дырэктар установы адукацыі і кіраўнік лясгаса зацвярджаюць план работы дашкольнага лясніцтва, арганізуюць практычнае ажыццяўленне плана работы, удзел членаў дашкольнага лясніцтва ў мерапрыемствах прыродаахоўнай накіраванасці, вырашаюць пытанні.

Яны ў роўнай ступені нясуць адказнасць за пастаноўку работы ў дашкольным лясніцтве, за стварэнне бяспечных умоў заняткаў, выкананне правіл бяспекі, забеспячэнне неабходных умоў дзейнасці.

5.2 Дырэктар установы адукацыі назначае педагога, адказнага за работу дашкольнага лясніцтва, тэхніку бяспекі, жыццё і здароўе дзяцей.

5.3 Кіраўнік лясгаса:

прызначае спецыяліста, адказнага за работу дашкольнага лясніцтва “Экаляты”;

забяспечвае спецвопраткай удзельнікаў дашкольнага лясніцтва;

заахвочвае членаў дашкольнага лясніцтва, якія дабіліся лепшых вынікаў у грамадскай дзейнасці.

Члены дашкольнага лясніцтва маюць права насіць форменнае адзенне і іншыя знакі адрознення.